นักวิทยาศาสตร์กำลังศึกษาวิจัย เพื่อช่วยเด็กวัยรุ่น หลีกเลี่ยงการเป็นโรคซึมเศร้าหดหู่
อาการหดหู่ซึมเศร้า เป็นความผิดปกติทางจิตใจที่มีอยู่ทั่วไป และเป็นสาเหตุชั้นนำของความไม่สมประกอบของสภาพจิตทั่วโลก ในรายที่เป็นอย่างรุนแร
นักวิทยาศาสตร์กำลังทำงานศึกษาวิจัยที่จะช่วยให้เด็กวัยรุ่นเรียนรู้ทักษะต่างๆเพื่อหลีกเลี่ยงการเป็นโรคซึมเศร้าหดหู่ โรคซึมเศร้าหดหู่อาจมีผลให้เกิดความไม่สมประกอบทางสภาพจิต หรืออารมณ์ความรู้สึกในบรรดาเด็กวัยรุ่นได้ซึ่งจะมีผลกระทบถึงการเรียน ความสัมพันธ์กับเพื่อนฝูงมีความเสี่ยงมากขึ้นที่จะฆ่าตัวตาย และมีปัญหามากขึ้นเกี่ยวกับการเสพยาเสพติด และเครื่องดื่มมึนเมา นักจิตวิทยา มหาวิทยาลัยDuke ที่เสนอผลการศึกษาเด็กวัยรุ่นกับโรคซึมเศร้าหดหู่ต่อที่ประชุมที่นครยิวยอร์คกล่าวว่า ผู้ใหญ่ที่เป็นโรคซึมเศร้าหดหู่นั้น มักจะเริ่มมีอาการตั้งแต่วัยเด็กนักวิจัยจึงมุ่งศึกษาที่เด็กวัยรุ่น Dr. Judy Garber นักจิตวิทยาที่มหาวิทยาลัย Dukeต้องการจะขจัดความคิดในทางลบเกี่ยวกับอาการดังกล่าว เพราะอาการนี้เป็นกันทั่วไปและสามารถบำบัดรักษาได้ และนักจิตวิทยาคิดว่าสามารถป้องกันไม่ให้เกิดขึ้นได้ Dr. Judy Garber ศึกษาเด็กวัยรุ่นมากกว่า 300 คนที่เคยผ่านการมีอาการซึมเศร้าหดหู่มาแล้วโดยแบ่งเป็น 2 กลุ่ม ครึ่งหนึ่งเป็นกลุ่มควบคุมเพื่อเปรียบเทียบอีกครึ่งหนึ่งได้รับการบำบัดเป็นกลุ่มเป็นประจำ ซึ่งจะมีการตรวจสอบอาการ และสอนทักษะในการจัดการกับปัญหาที่ก่อให้เกิดอาการหดหู่ซึมเศร้า Dr. Judy Garber กล่าวว่า นักวิจัยมุ่งศึกษาดูว่า เด็กวัยรุ่นเหล่านั้นกำลังคิดอย่างไรกับสิ่งต่างๆโดยเฉพาะวิธีที่พวกเขาจัดการ กับความรู้สึกซึมเศร้าหดหู่และโดยเฉพาะในขณะที่เกิดอาการนั้นนักวิจัยจะสังเกตว่าเด็กวัยรุ่นเหล่านั้นโทษตัวเอง คิดว่าอะไรๆก็เป็นความผิดของตัวเองหรือไม่ และคิดว่าสิ่งที่ทำให้เกิดความรู้สึกหดหู่นั้นจะเลวร้ายตลอดไปหรือไม่ เป็นต้น ในการบำบัดนั้นนักวิจัยพยายามให้วัยรุ่นกลุ่มนั้น มองดูและพิจารณาเหตุการณ์ต่างๆที่เกิดขึ้นติดตามมา ตามความเป็นจริง พิจารณาพฤติกรรมของตัวเองที่ติดตามมาแล้วพิจารณาว่าจะทำอย่างไร หรือทำอะไรได้บ้างกับเรื่องนั้นๆ เมื่อการศึกษาเสร็จสิ้นลงวัยรุ่นกลุ่มได้รับการบำบัดป้องกัน มีอาการซึมเศร้าลดลง 11 %เมื่อเทียบกับกลุ่มควบคุมเพื่อการเปรียบเทียบ Dr. Judy Garber กล่าวว่า การป้องกันไม่ให้เกิดอาการหดหู่ซึมเศร้า เป็นสิ่งบ่งชี้ทางสังคมอย่างกว้างขวางเด็กที่หดหู่ซึมเศร้ามัก จะทำอะไรรุนแรงเกินกว่าเหตุ และก่ออาชญากรรม การป้องกันไม่ให้เกิดอาการหดหู่จะช่วยปกป้องเด็กวัยรุ่น ซึ่งเป็นแหล่งทรัพยากรอันมีค่าของชุมชน อีกประการหนึ่งที่นักวิจัยเรียนรู้ก็คือถ้าหากผู้ปกครองมีอาการหดหู่ซึมเศร้า เด็กในปกครองมักจะรู้สึกหดหู่ซึมเศร้ายิ่งกว่ามากนักวิจัยกล่าวว่า ความหดหู่ซึมเศร้าของผู้ปกครอง เป็นปัจจัยที่รุนแรงมากจนกระทั่งทำให้โครงการนี้ช่วยเด็กวัยรุ่นลูกหลานของผู้ปกครองเหล่านั้นไม่ได้ นักวิจัยกล่าวว่าการค้นพบนี้ มีศักยภาพที่จะช่วยปรับปรุงชีวิตของเด็กวัยรุ่นจำนวนมากและลดการสูญเสียด้านความสามารถ ในการผลิตหรือในการสร้างผลงานเมื่อเด็กเหล่านั้น เติบโตออกไปทำงานทำการ